Document ID: 32003R0762

Komission asetus (EY) N:o 762/2003,
annettu 30 päivänä huhtikuuta 2003,
raakatimanttien kansainväliseen kauppaan sovellettavasta Kimberleyn prosessin sertifiointijärjestelmästä annetun neuvoston asetuksen (EY) N:o 2368/2002 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon raakatimanttien kansainväliseen kauppaan sovellettavasta Kimberleyn prosessin sertifiointijärjestelmästä 20 päivänä joulukuuta 2002 annetun neuvoston asetuksen (EY) N:o 2368/2002(1), sellaisena kuin se on viimeksi muutettuna komission asetuksella (EY) N:o 418/2003(2), ja erityisesti sen 17 artiklan,
sekä katsoo seuraavaa:
(1) Komissio on vastaanottanut hakemukset seuraavilta yrityksiltä, jotka pyytävät tulla merkityiksi asetuksen (EY) N:o 2368/2002, jäljempänä "asetus", liitteessä V olevaan luetteloon: Antwerpsche Diamantkring CV, Beurs voor Diamanthandel CV, Diamantclub van Antwerpen CV ja Vrije diamanthandel NV
(2) Antwerpsche Diamantkring CV, Beurs voor Diamanthandel CV, Diamantclub van Antwerpen CV ja Vrije Diamanthandel NV ovat toimittaneet komissiolle tietoja todistaakseen, että ne ovat täyttäneet asetuksen 17 artiklan vaatimukset, erityisesti ottamalla käyttöön kaikkia jäseniä sitovan menettelysäännöstön.
(3) Saatujen tietojen perusteella komissio on tullut siihen tulokseen, että yritysten Antwerpsche Diamantkring CV, Beurs voor Diamanthandel CV, Diamantclub van Antwerpen CV ja vrije Diamanthandel NV merkitseminen asetuksen liitteeseen V on perusteltua.
(4) Tässä asetuksessa säädetyt toimenpiteet ovat asetuksen (EY) N:o 2368/2002 22 artiklassa annetun komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2368/2002 seuraavasti:
Lisätään tämän asetuksen liitteessä oleva teksti asetuksen (EY) N:o 2368/2002 liitteeseen V.
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 30 päivänä huhtikuuta 2003.

Labels: 7
3
14
11